CELEX: 32011R0111
Language: ro
Date: 2011-02-07 00:00:00
Title: Regulamentul (UE) nr. 111/2011 al Comisiei din 7 februarie 2011 privind clasificarea anumitor mărfuri în Nomenclatura combinată

9.2.2011   
            
            
               RO
            
            
               Jurnalul Oficial al Uniunii Europene
            
            
               L 34/33
            
         REGULAMENTUL (UE) NR. 111/2011 AL COMISIEI
   din 7 februarie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii Combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 februarie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol care se prezintă sub forma unei piese conice din titan, care are la bază o tijă cu filet exterior (așa numitul „bont protetic”).
                  Acesta este utilizat în stomatologie. Articolul respectiv este destinat a fi înșurubat într-o rădăcină dentară artificială implantată în mandibulă sau maxilar, în scopul de a face legătura între rădăcina respectivă și coroana artificială.
                  Pentru import este prezentat într-un ambalaj sterilizat.
                  
                      (1) A se vedea imaginile.
               
               
                  9021 29 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 b) de la capitolul 90, precum și pe baza textului codurilor NC 9021 și 9021 29 00.
                  Datorită modului în care este conceput, produsul este destinat unei utilizări specifice în stomatologie și nu poate fi considerat ca aparținând părților și furniturilor de uz general vizate la nota 2 de la secțiunea XV. Prin urmare, se exclude clasificarea la secțiunea XV.
                  Respectivul articol, fiind unul de protetică dentară, trebuie clasificat la poziția 9021, care include diverse accesorii utilizate în stomatologie pentru confecționarea coroanelor și protezelor dentare [a se vedea, de asemenea, Notele explicative pentru poziția 9021 partea (III) punctul B)4) din Sistemul armonizat].
                  În consecință, produsul trebuie clasificat la codul NC 9021 29 00, ca parte de proteză dentară.
               
            
         
      
         
      
         (1)  Imaginile au un caracter strict informativ.